কংসারী হালদার দক্ষিণ ২৪ পরগণা জেলার ডায়মন্ড হারবার ২নং উন্নয়ন ব্লকের অধীন আনধারিয়া গ্রামে ১৯১০ খ্রিস্টাব্দের ২৬ শে সেপ্টেম্বর জন্মগ্রহণ করেন। পিতার নাম নরেন্দ্রকৃষ্ণ হালদার আর মাতার নাম যশোদারাণী হালদার। পিতামাতার সাত সন্তানের মধ্যে কংসারী ছিলেন চতুর্থ সন্তান। ১৯৩০ সালে প্রথম বিভাগে ম্যাট্রিক পাস করেন সরিষা হাই স্কুল হতে। কলকাতার রিপন কলেজ (বর্তমানের সুরেন্দ্রনাথ কলেজ) হতে আই.এ. এবং ১৯৩৩ সালে বঙ্গবাসী কলেজ হতে বি.এ. ও ১৯৩৫ সালে কলকাতা বিশ্ববিদ্যালয় হতে এম.এ. পাশ করেন। ১৯৩০ খ্রিস্টাব্দে ছাত্রাবস্থায়তেই লবণ আইন ভাঙার আন্দোলন বা লবণ সত্যাগ্রহ তথা সিভিল ডিসওবেডিয়েন্ট মুভমেন্ট আইন অমান্য করে কারাবাস করেন। প্রথম দিকে কংগ্রেসের সমর্থক হলেও পরে ১৯৪১ খ্রিস্টাব্দে তদানীন্তন কালে বেআইনি ঘোষিত কমিউনিস্ট দলে যোগ দেন। পড়াশোনা শেষে তিনি স্থানীয় আঁধার-মাণিক হাই স্কুল শিক্ষকতা করেছেন ।

জন্ম ও শিক্ষা
মৃত্যু
তেভাগা আন্দোলনে ভূমিকা
রাজনৈতিক জীবন